Ο **Μητροπολίτης Χρυσόστομος (Μαχαιριώτης)** (Παλαιομέτοχο Επαρχία Λευκωσίας, Βρετανική Κύπρος, 4 Ιουνίου 1938) είναι Ελληνοκύπριος, θεολόγος, κληρικός της Ορθόδοξης Εκκλησίας και επίσκοπος της Εκκλησίας της Κύπρου. Υπήρξε Μητροπολίτης Κιτίου επί 46 συνεχή χρόνια έως τις 19 Ιουνίου 2019, όταν παραιτήθηκε μετά από καταγγελίες για άσεμνη επίθεση σε βάρος ανήλικης γυναίκας. 
Κρίθηκε ένοχος από το Επαρχιακό Δικαστήριο Λάρνακας επιβάλλοντάς του, πρωτόδικα, ποινή 12 μήνών φυλάκισης με αναστολή, μέχρι την εκδίκαση της έφεσής του από το Ανώτατο Δικαστήριο. Στις 3 Ιουνίου 2023 τέθηκε σε αργία με απόφαση της Ιεράς Συνόδου της Εκκλησίας της Κύπρου. Αναγκάσθηκε να εγκαταλείψει το κτίριο της μητρόπολης όπου και διέμενε και εγκαταστάθηκε στο χωριό της γέννησης του, το παλαιομέτοχο

Βιογραφία
---------

Το 1951 έγινε δεκτός ως δόκιμος μοναχός στην Ιερά Μονή της Παναγίας του Μαχαιρά. Αποφοίτησε από την Εμπορική Σχολή και το Παγκύπριο Γυμνάσιο. Το 1955 χειροτονήθηκε διάκονος. Το 1962 εισήλθε στη Νομική Σχολή του Πανεπιστημίου Αθηνών, από την οποία αποφοίτησε το 1966. Συνέχισε τις σπουδές του στη Θεολογική Σχολή του ίδιου πανεπιστημίου, αποφοιτώντας το 1970. Στις 7 Ιουνίου 1970 χειροτονήθηκε πρεσβύτερος και στη συνέχεια ανυψώθηκε στο βαθμό του αρχιμανδρίτη και Πρωτέκδικο της Μονής Μαχαιρά.

Μητροπολίτης Κιτίου
-------------------

Στις 24 Οκτωβρίου 1973 εξελέγη ομόφωνα Μητροπολίτης Κιτίου και δύο ημέρες μετά χειροτονήθηκε επίσκοπος.

Τον Ιούνιο του 1977, ηγήθηκε της αντιπροσωπείας της Κυπριακής Εκκλησίας στο Παγκόσμιο Συνέδριο *«Θρησκευτικές Μορφές για Διαρκή Ειρήνη, Αφοπλισμό και Δίκαιες Σχέσεις μεταξύ Εθνών»* στη Μόσχα. Στις 15 Σεπτεμβρίου 2001, στον Ιερό Ναό της Αναστάσεως του Χριστού στα Ιεροσόλυμα, εκπροσώπησε την Κυπριακή Ορθόδοξη Εκκλησία στην ενθρόνιση του πρώην Πατριάρχη Ιεροσολύμων Ειρηναίου Α΄. Στις 11 Ιουνίου 2012, στον Ναό του Αγίου Λαζάρου στη Λάρνακα, την τελευταία ημέρα της επίσημης επίσκεψης του Πατριάρχη Μόσχας και πασών των Ρωσιών στην Εκκλησία της Κύπρου, παρέδωσε στον Πατριάρχη Κύριλλο λειψανοθήκη με τμήμα λειψάνων του Αγίου Λαζάρου. Στις 17 Ιουνίου 2012, σε επίσκεψή του στη Ρωσία, υπέγραψε συμφωνία συνεργασίας μεταξύ της Ρωσικής και της Κυπριακής Ορθόδοξης Εκκλησίας για την ανάπτυξη κοινών προσκυνημάτων.

Τον Οκτώβριο του 2013 γιορτάστηκαν τα 40 χρόνια από την αρχιερατική ανάδειξή του, όπου δέχθηκε τα συγχαρητήρια του τότε Προέδρου της Κύπρου, Νίκου Αναστασιάδη. Προς τιμήν της επετείου, κυκλοφόρησε η έκδοση *«Οδοιπορώντας στην Ιερά Μητρόπολη Κιτίου, 1973—2013»*.

Το 2016 ήταν μέλος της αντιπροσωπείας της Εκκλησίας της Κύπρου στην Πανορθόδοξη Σύνοδο της Κρήτης.

### Παραίτηση από την Μητρόπολη

Στις 19 Ιουνίου 2019, ο Μητροπολίτης Χρυσόστομος υπέβαλε στην Ιερά Σύνοδο της Εκκλησίας της Κύπρου την παραίτησή του από την Μητρόπολη Κιτίου, όχι όμως από την Αρχιερατεία, επικαλούμενος λόγους γήρατος.

Καταγγελίες και καταδίκη για ανήθικη επίθεση σε ανήλικη
-------------------------------------------------------

Είχαν προηγηθεί καταγγελίες εναντίον του Μητροπολίτη για βιασμούς δύο γυναικών το 2011 και το 1996 και επίθεση σε βάρος 16χρονης το 1981.
Την 1η Ιουνίου 2023, το Επαρχιακό Δικαστήριο Λάρνακας καταδίκασε τον Χρυσόστομο Μαχαιριώτη σε ποινή φυλάκισης 12 μηνών με αναστολή, μέχρι την εκδίκαση της έφεσής του από το Ανώτατο Δικαστήριο της Κύπρου, λόγω κακοποίησης ανήλικου κοριτσιού το 1981. Έξω από το δικαστήριο είχε συγκεντρωθεί πλήθος κόσμου, κυρίως γυναίκες και με την ανακοίνωση της απόφασης ξέσπασαν εναντίον του καταδικασθέντα. Στις 13 Ιουνίου, η Ιερά Σύνοδος της Εκκλησίας της Κύπρου, με απόφασή της έθεσε τον Μητροπολίτη Χρυσόστομο σε αργία, μέχρι την εκδίκαση της έφεσής του από το Ανώτατο Δικαστήριο. Ο ίδιος θεώρησε "άκυρη" την απόφαση, επειδή εκκρεμεί η έφεσή του και αρνήθηκε να εγκαταλείψει το κτίριο της μητρόπολης (τόπο διαμονής του) απαιτώντας να του βρει εκείνη χώρο διαμονής με δικά της έξοδα.

Παραπομπές
----------

1. ↑  «Θύμα τέως Κιτίου: Την αλήθεια την γνωρίζουμε εγώ και εκείνος». *philenews.com*. 13 Ιουνίου 2023.
2. ↑  «Κύπρος: Αυτή είναι η ποινή του πρώην Μητροπολίτη Κιτίου για άσεμνη επίθεση». *newsbomb.gr*. 1 Ιουνίου 2023.
3. ↑  «Εκκλησία Κύπρου: Έθεσε σε αργία τον πρώην Μητροπολίτη Κιτίου – Τι αποφάσισε για Πιτσιλλίδη και Παγκράτιο Μερακλή». *orthodoxia.info*. 13 Ιουνίου 2023.
4. ↑  «Митрополит Китийский Хризостом / Поместные Церкви // проект портала Православие.Ru». *www.pravoslavie.ru*. 24 Σεπτεμβρίου 2001.
5. ↑  H ΕΚΚΛΗΣΙΑ ΤΗΣ ΕΛΛΑΔΟΣ : Κεντρική σελίδα
6. ↑  «Στην Κύπρο μεταβαίνει αύριο ο Αρχιεπίσκοπος κ. Ιερώνυμος». *dogma.gr*. 24 Οκτωβρίου 2013.
7. ↑  Глава V. Кипрская Православная Церковь — Библиотека — Церковно-Научный Центр «Православная Энциклопедия»
8. ↑  «Интронизация Иерусалимского Патриарха всё-таки состоялась». *www.zavet.ru*. 17 Σεπτεμβρίου 2001.
9. ↑  «Главная страница | Крутицкое Патриаршее подворье». Αρχειοθετήθηκε από το πρωτότυπο στις 5 Μαΐου 2015. Ανακτήθηκε στις 1 Μαΐου 2015.
10. ↑  Паломнический центр | Новости
11. ↑  «Архивированная копия» (PDF). Αρχειοθετήθηκε από το πρωτότυπο (PDF) στις 4 Μαρτίου 2016. Ανακτήθηκε στις 1 Μαΐου 2015.
12. ↑  «Delegations». Η Αγία και Μεγάλη Σύνοδος. Ανακτήθηκε στις 16 Νοεμβρίου 2023.
13. ↑  «Παραιτήθηκε ο μητροπολίτης Κιτίου Χρυσόστομος». *orthodoxia.info*. 19 Ιουνίου 2019.
14. ↑  «Ανακοίνωσε την παραίτησή του ο Κιτίου Χρυσόστομος». *romfea.gr*. 18 Ιουνίου 2019.
15. ↑  «Κύπρος: Στο εδώλιο για βιασμό ο πρώην μητροπολίτης Κιτίου». *protothema.gr*. 12 Απριλίου 2021.
16. ↑  «Ποινή φυλάκισης 12 μηνών με αναστολή στον πρ. Κιτίου Χρυσόστομο». *romfea.gr*. 1 Ιουνίου 2023.
17. ↑  «Σε αργία ο πρ. Κιτίου Χρυσόστομος μέχρι την εκδίκαση της έφεσης». *romfea.gr*. 13 Ιουνίου 2023.
18. ↑  «Κύπρος: Ο τέως Κιτίου Χρυσόστομος θεωρεί άκυρη την απόφαση της Ιεράς Συνόδου». *orthodoxia.info.gr*. 22 Ιουνίου 2023.